- Salmo
- <
- 127
- >

Salmo 127
127
Si Diyos Di Kapoan Di Bindisyon
1 Mo baken si Diyos di mangibangon sin panbeeyan,
am-in ay inoblan di karpintiro et pag sayang.
Mo baken abe si Diyos di manilsilib sin siyodad,
magay silbin di gowardiya ay naisaad.
2 Olay masapan bomangonam ya maladaw di kaseypam
ay en man-an-anap si katagoan,
am-in ay oblam et iwed silbi na,
tan din laylayden Diyos ay ipogaw na,
olay mo mam-is di seyep da,
idawdawtana pay dedan si kasapolan da.
3 Din anan-ak et sagot Diyos si daida,
nabanol dana ay bindisyon ay mapo en sisya.
4 Din nakay ay babbaro di an-ak na,
maiarig si soldado ay ad-adoy armas na.* Din kanana sin Hebreo et: pana, tan say esa ay armas di soldado ed idi.
5 Nagasat di ipogaw ay ad-adoy anak na.
Adi maabak mo waday mangidarum en sisya,
tan badangan da iman sin isongsongbat na.

- Salmo
- <
- 127
- >

*127:4 Din kanana sin Hebreo et: pana, tan say esa ay armas di soldado ed idi.

© 2016 Wycliffe Bible Translators of Canada, Inc.