- Isaias
- <
- 9
- >

9
Din Maianak Ay Ari
(9:1-7)
1 Ngem olay mo kaman nidi di lak-amen da ay ligat ya mabolinget, makaan to din panladladingitan da. Dandani et ay maibabain din dagan da Zebulun en Naftali,* Natongpal din naipadto ay nay sin en nakigobatan Ari Tiglat-Pileser ay taga-Assyria ed Israel manlogi sin 734 B.C. Ilaen abe sin Mateo 4:13-16. ngem sin tapin di agew, maidaydayaw din daga ay nay ay wada sin benget di annawa ay lebeng ya sin demang di ginawang ay Jordan ya enggana sin sakop di Galilea ay kanan da en ilin di Gentil. 2 Din ipogaw isdi et kaman dan mantetee sin mabolinget, tan kaman nalilibooan din ili da si pese. Ngem awni et ilaen da di somisili ay silaw, tan manpaila sin kad-an da di maninggaw si nemnem da. 3 Sik-a ay Diyos yan paannawaem din ili da et palalo di ragsak da. Gapo sin amagem, manragsak da ay kaman din man-ani ono din manbibingay si sinamsam da. 4 Wayawayaam daida sin naibabag-enan da ya kaanem din ligat ay bakbaklayen da. Abakem din nasyon ay mamalpaligat si ipogaw mo ay kaman din inyat mo ay nangabak sin sosoldadon di taga-Midian ed idi. 5 Mapooan to amin ay sapatos ya nadadaan ay badon di sosoldado ay nakigobat. 6 Tan maianak en datako di esa ay lalaki ay mangituray en datako. Mangadanan to si Nalaing ay Mamagbaga, Manakabalin ay Diyos, Ama si Eng-enggana ya Ari ay Mangipawadas Talna. 7 Sisya di maisokat en Ari David ay manturay. Pomigsa ay pomigsa din panturayana ya kanayon ay natalna, tan pag kosto ya nalinteg di iyat na ay manturay manipod ed wani ya si eng-enggana. Awni et dadlon amagen Diyos ay Kangatoan ay Turay dana.
Din Panosaan Diyos Sin Israelita Ya Taga-Assyria
Ngem sin timpon pay laeng Isaias, palalo ay dosaen Diyos din Israelita, tan inpapati da ay manbasbasol yan adi da mansagong en Diyos. Maga polos di pamosposan da sin omalian di taga-Assyria ay makigobat. Ngem mo makdeng ay dosaen Diyos daida babaen sin taga-Assyria, dosaena met laeng din arin di Assyria ya din sosoldado na gapo sin nangipangatoan da sin awak da. Bigla ay pansakitena din sosoldado ay sana, et at-atik da di makalsot. (9:8–10:19)
8 9 10 11 12 13 14 15 16 17 18 19 20 21

- Isaias
- <
- 9
- >

*9:1 Natongpal din naipadto ay nay sin en nakigobatan Ari Tiglat-Pileser ay taga-Assyria ed Israel manlogi sin 734 B.C. Ilaen abe sin Mateo 4:13-16.

© 2016 Wycliffe Bible Translators of Canada, Inc.